CELEX: 52017PC0672
Language: fi
Date: 2017-11-21
Title: Ehdotus NEUVOSTON ASETUS eräiden kalakantojen ja kalakantaryhmien Mustallamerellä sovellettavien kalastusmahdollisuuksien vahvistamisesta vuodeksi 2018

EUROOPAN KOMISSIO
            Brussels, 21.11.2017
            COM(2017) 672 final
            2017/0306(NLE)
            Ehdotus
            NEUVOSTON ASETUS
            eräiden kalakantojen ja kalakantaryhmien Mustallamerellä sovellettavien kalastusmahdollisuuksien vahvistamisesta vuodeksi 2018
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               ·Ehdotuksen perustelut ja tavoitteet
            
            
               Yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta annetun Euroopan parlamentin ja neuvoston asetuksen (EU) N:o 1380/2013 tavoitteena on varmistaa elollisten vesiluonnonvarojen hyödyntäminen talouden, ympäristön ja sosiaalisten tekijöiden kannalta kestävin edellytyksin. Tärkeä väline tämän tavoitteen saavuttamiseksi on kalastusmahdollisuuksien vahvistaminen vuosittain.
            
            
               Tämän ehdotuksen tavoitteena on vahvistaa Mustanmeren kaupallisesti tärkeimpien kalakantojen kalastusmahdollisuudet jäsenvaltioille vuodeksi 2018.
            
            
               Kilohailin osalta ehdotus perustuu autonomista kiintiötä koskevaan tieteelliseen lausuntoon, jotta kalastuskuolevuus saataisiin pysymään nykyisellä tasolla.
            
            
               Piikkikampelan osalta ehdotus perustuu TACiin ja kiintiöihin, jotka vahvistetaan GFCM:n suosituksella (GFCM/41/2017/4) piikkikampelan kalastusta maantieteellisellä osa-alueella 29 (Mustameri) koskevasta monivuotisesta hoitosuunnitelmasta.
            
            
               ·Yleinen tausta
            
            
               ·Komission tiedonannossa vuoden 2018 kalastusmahdollisuuksia koskevasta kuulemisesta (COM(2017) 368 final) esitetään ehdotuksen tausta.
            
            
               ·Kalastusmahdollisuudet olisi vahvistettava 16 artiklan 1 kohdan (suhteellisen vakauden periaate) ja 16 artiklan 4 kohdan (yhteisen kalastuspolitiikan tavoitteet ja monivuotisissa suunnitelmissa vahvistetut säännöt) mukaisesti.
            
            
               Bulgarian ja Romanian lisäksi Mustanmeren kalakantoja hyödyntävät myös EU:n ulkopuoliset maat kuten Turkki, Ukraina, Georgia ja Venäjän federaatio. Vuoteen 2016 mennessä alueellisella tasolla ei ole kuitenkaan EU:n ja EU:n ulkopuolisten maiden välillä tehty suurimpia sallittuja saaliita (TACeja) koskevia päätöksiä. Euroopan unioni on vuodesta 2008 asti vahvistanut vuosittain autonomiset kiintiöt piikkikampela- ja kilohailikannoille. Tällä on pyritty varmistamaan yhteisen kalastuspolitiikan (YKP) sääntöjen noudattaminen.
            
            
               STECF antoi Mustanmeren vuoden 2018 kalastusmahdollisuuksia koskevan tieteellisen lausuntonsa syyskuussa 2017 pidetyssä istunnossa.
            
            
               Kilohailin kalastuksella on tärkeä sosioekonominen merkitys Mustanmeren rantavaltioille. Tieteellis-teknis-taloudellisen kalastuskomitean (STECF) vuosien 2015–2016 Mustanmeren arvioinnin mukaan EU:n jäsenvaltioiden osuus virallisesti ilmoitetusta Mustanmeren kilohailin puretusta saaliista oli 4 prosenttia vuonna 2014, 14 prosenttia vuonna 2013 ja 9 prosenttia vuonna 2012. Välimeren yleisen kalastuskomission (GFCM) vuoden 2017 istuntoraportin mukaan Mustanmeren kilohailikantaa hyödynnetään kestävästi. On kuitenkin välttämätöntä säilyttää kalastuskuolevuus nykyisellä tasolla eli 11 475 tonnissa, jotta kilohailikannan kestävyys Mustallamerellä voidaan taata.
            
            
               Piikkikampelan kalastuksella on tärkeä sosioekonominen merkitys Mustanmeren rantavaltioille. GFCM hyväksyi 41. vuosikokouksessaan vuonna 2017 suosituksen piikkikampelan kalastusta maantieteellisellä osa-alueella 29 (Mustameri) koskevasta monivuotisesta hoitosuunnitelmasta. Kyseisellä suosituksella GFCM/41/2017/4 vahvistetaan kahdeksi seuraavaksi vuodeksi eli vuosiksi 2018 ja 2019 piikkikampelan suurin sallittu saalis (644 tonnia), johon liittyy väliaikaisten kiintiöiden myöntäminen sopimuspuolille. Jos GFCM:n työryhmä, joka laati Mustaamerta koskevan lausunnon vuodeksi 2018, ei vahvista kalastuskuolevuuden kehittyneen edelleen myönteisesti Mustanmeren piikkikampelakannan koon palauttamiseksi ennalleen, GFCM voi tarkastella TACia ja kiintiöitä uudelleen. EU:lle vuodeksi 2018 myönnetty kiintiö on 114 tonnia. Piikkikampelan TAC ja kiintiö, pyyntiponnistuksen hallinnointi ja kalastuspäivien rajoitus 180 päivään vuodessa sekä nykyisin kahden kuukauden ajan 15. huhtikuuta ja 15. kesäkuuta välisenä aikana sovellettava kalastuskielto olisi saatettava osaksi tätä asetusta. 
            
            
               Neuvoston asetuksen (EY) N:o 847/96
                  1
                2 artiklan mukaisesti ehdotetaan, ettei mainitun asetuksen 3 ja 4 artiklaa sovelleta tämän asetuksen soveltamisalaan kuuluviin kantoihin. Asetuksen (EU) N:o 1380/2013 15 artiklan 9 kohdan mukaisesti purkamisvelvoitteen alaisiin kantoihin sovelletaan kuitenkin mainitussa kohdassa säädettyä vuotuista joustomahdollisuutta.
            
            
               ·Voimassa olevat aiemmat säännökset
            
            
               Kalastusmahdollisuuksista ja niiden jakamisesta jäsenvaltioille säädetään vuosittain. Viimeisin tällainen säädös on eräiden kalakantojen Mustallamerellä sovellettavien kalastusmahdollisuuksien vahvistamisesta vuodeksi 2017 19. joulukuuta 2016 annettu neuvoston asetus (EU) 2016/2372
                  2
               .
            
            
               Vuotuisten kalastusmahdollisuuksien lisäksi on aiheellista mainita jäljempänä esitetyt tämän ehdotuksen piiriin kuuluvat Mustanmeren kalastusta koskevat toimenpiteet. Komissio valmistelee parhaillaan ehdotusta GFCM:n suositusten saattamiseksi osaksi lainsäädäntöä, mutta jotkin niistä liittyvät olennaisesti vuotuisiin kalastusmahdollisuuksiin ja sen vuoksi ne on otettava huomioon tässä ehdotuksessa. 
            
            
               –Mustanmeren piikkikampelan kalastuksessa noudatettavat säilyttämisen vähimmäiskoot ja verkkojen vähimmäissilmäkoot vahvistetaan kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla annetun neuvoston asetuksen (EY) N:o 850/98 muuttamisesta sekä erityisedellytyksistä, joilla silliä ja silakkaa voidaan purkaa aluksesta muihin teollisiin tarkoituksiin kuin suoraan ihmisravinnoksi, annetun asetuksen (EY) N:o 1434/98 muuttamisesta 13. maaliskuuta 2013 annetussa Euroopan parlamentin ja neuvoston asetuksessa (EU) N:o 227/2013
                  3
               .
            
         
         
            
               –GFCM:n 37. istunnossaan (Split, toukokuu 2013) hyväksymä suositus GFCM/37/2013/2 piikkikampelan pohjaverkkokalastusta koskevista vähimmäisvaatimuksista ja valaiden suojelusta Mustallamerellä.
            
            
               –GFCM:n 39. istunnossaan (Milano, toukokuu 2015) hyväksymä suositus GFCM/39/2015/3 toimenpiteistä Mustanmeren piikkikampelan laittoman, ilmoittamattoman ja sääntelemättömän kalastuksen ehkäisemiseksi, estämiseksi ja poistamiseksi.
            
            
               –Bukarestin julistus
                  4
               , joka hyväksyttiin GFCM:n puitteissa järjestetyn, kalastuksen hallintaa Mustallamerellä käsittelevän korkean tason kokouksen yhteydessä lokakuussa 2016. Julistuksessa painotetaan, että Mustanmeren kalastuksen kestävyyden parantamiseksi tarvitaan rantavaltioiden yhteisiä ja yhteistyöhön perustuvia toimintatapoja.
            
            
               –Kestävään Välimeren ja Mustanmeren kalastukseen tähtäävä GFCM:n monivuotinen strategia (2017–2020)
                  5
               , johon sisältyy muun muassa joukko toimia Mustanmeren kalastuksen hallinnan tehostamiseksi monenvälisellä tasolla.
            
            
               –Bulgarian ja Romanian sitoumuksia, jotka maat tekivät joulukuussa 2016 vuoden 2017 kalastusmahdollisuuksia koskevan asetuksen yhteydessä valvonnan tehostamiseksi, LIS-kalastuksen torjumiseksi ja tiettyjen piikkikampelaa ja piikkihaita koskevien toimenpiteiden toteuttamiseksi, pannaan täytäntöön tehokkaasti. Sekä Bulgaria että Romania ovat toteuttaneet joukon toimia kalastuslupien rajoittamiseksi vuoden 2016 tasoille, kaikkien, myös alle 50 kg:n, saaliiden kirjaamiseksi sekä markkinoilla ja merellä tehtävien tarkastusten ja EFCA:n puitteissa tehtävien yhteisten tarkastusten lisäämiseksi.
            
            
               ·Johdonmukaisuus suhteessa EU:n muuhun politiikkaan ja muihin tavoitteisiin
            
            
               Ehdotetut toimenpiteet ovat yhteisen kalastuspolitiikan tavoitteiden ja sääntöjen mukaisia ja yhdenmukaisia kestävää kehitystä koskevan unionin politiikan kanssa.
            
            
               2.INTRESSITAHOJEN KUULEMINEN JA VAIKUTUSTEN ARVIOINTI
            
            
               ·Asiantuntijatiedon keruu ja käyttö
            
            
               Tärkeimmät organisaatiot ja asiantuntijat, joita on kuultu
            
            
               Tieteellisistä järjestöistä on kuultu tieteellis-teknis-taloudellista kalastuskomiteaa (STECF).
            
            
               Unioni pyytää vuosittain STECF:ltä tieteelliset lausunnot tärkeiden kalakantojen tilasta. STECF antaa lausuntonsa komissiolta saamansa toimeksiannon perusteella. Ajankohtana, jona tätä ehdotusta käsitellään neuvostossa, ajankohtaisin ja täsmällisin lausunto kattaa kaikki Mustanmeren kalakannat, joille kiintiötä esitetään.
            
            
               Perimmäisenä tavoitteena on saattaa kalakannat kestävän enimmäistuoton (MSY) mahdollistaville tasoille ja säilyttää ne näillä tasoilla. Tämä tavoite on sisällytetty YKP-perusasetukseen, jonka 2 artiklan 2 kohdassa todetaan, että tavoite ”on saavutettava mahdollisuuksien mukaan vuoteen 2015 mennessä ja [...] viimeistään vuoteen 2020 mennessä kaikkien kantojen osalta”. Unioni sitoutui tähän tavoitteeseen hyväksyessään Johannesburgissa vuonna 2002 pidetyn kestävän kehityksen huippukokouksen päätelmät ja kyseisen huippukokouksen toimeenpanosuunnitelman.
            
            
               ·Intressitahojen kuuleminen
            
            
               Sidosryhmiä kuultiin vuoden 2018 kalastusmahdollisuuksia koskevasta kuulemisesta annetun komission tiedonannon välityksellä. STECF esittää ehdotuksen tieteellisen perustan. Kaikki STECF:n raportit ovat saatavilla MARE-pääosaston verkkosivuilla.
            
            
               ·Vaikutusten arviointi
            
            
               EU:n tasolla kannan elpymiseen kohdistuvaa negatiivista riskiä vähentävät Romanian ja Bulgarian ylimääräiset valvontatoimenpiteet, joita kyseiset jäsenvaltiot ovat toteuttaneet eräiden kalakantojen Mustallamerellä sovellettavien kalastusmahdollisuuksien vahvistamista vuodeksi 2017 koskevan asetuksen antamisen yhteydessä tekemiensä sitoumusten mukaisesti.
            
            
               Monenvälisellä tasolla kannan elpymiseen kohdistuvaa negatiivista riskiä vähentävät seuraavat uudet toimet: GFCM:n 41. vuosikokouksessa hyväksytty GFCM:n alueellinen toimintasuunnitelma LIS-kalastuksen torjumiseksi, 2) GFCM:n BlackSea4Fish-hankkeen toteutus monenvälisellä tasolla; hanke koskee muun muassa tieteelliseen tietoon liittyvää alueellista yhteistyötä, 3) GFCM:n 41. vuosikokouksessa hyväksytty piikkikampelan kalastusta maantieteellisellä osa-alueella 29 (Mustameri) koskeva monivuotinen hoitosuunnitelma. Suunnitelma on kaksiosainen: a) saalisrajoitus kahden vuoden ajan (2018–2019) ja merellä tapahtuvaa tarkastusta koskeva pilottihanke; b) TAC, johon liittyy jakoperuste ja pysyvä tarkastusohjelma, käytössä viimeistään vuonna 2020. Suunnitelmaan lisätty tarkistuslauseke mahdollistaa TACin ja kiintiöiden arvioinnin uudelleen seuraavana vuonna, jos tieteellisessä lausunnossa ei vahvisteta, että kalastuskuolevuus on kehittynyt edelleen myönteisesti. Suunnitelma myötävaikuttaa siihen, että kaikki rantavaltiot torjuvat LIS-toimintaa tehokkaasti ja hoitavat piikkikampelakantaa asianmukaisella tavalla.
            
            
               Ehdotus ei perustu ainoastaan lyhyen aikavälin tavoitteisiin vaan on myös osa pidemmän aikavälin lähestymistapaa, jonka avulla kalastus saadaan asteittain mukautettua kestävälle tasolle pitkäksi aikaa.
            
            
               Ehdotuksessa omaksuttu lähestymistapa saattaa sen vuoksi johtaa keskipitkällä aikavälillä pyyntiponnistuksen vähenemiseen mutta pitkällä aikavälillä vakaisiin tai kasvaviin kiintiöihin. Lähestymistavan pitkän aikavälin seurauksina arvellaan olevan ympäristövaikutusten väheneminen pyyntiponnistuksen ja kalastusmahdollisuuksien mukauttamisen myötä. Kalastustoiminnan kestävyys parantuu pitkällä aikavälillä.
            
         
         
            
               3.EHDOTUKSEEN LIITTYVÄT OIKEUDELLISET NÄKÖKOHDAT
            
            
               ·Ehdotetun toimen lyhyt kuvaus
            
            
               Ehdotuksessa vahvistetaan saalisrajoitukset, joita sovelletaan unionin kalastuksiin Mustallamerellä. Rajoitusten avulla pyritään saavuttamaan yhteisen kalastuspolitiikan tavoite varmistaa, että kalastus on biologisesti, taloudellisesti ja sosiaalisesti kestävää.
            
            
               ·Oikeusperusta
            
            
               Tämän ehdotuksen oikeusperusta on Euroopan unionin toiminnasta tehdyn sopimuksen 43 artiklan 3 kohta.
            
            
               Elollisten vesiluonnonvarojen kestävää hyödyntämistä koskevat unionin velvollisuudet perustuvat YKP-perusasetuksen 2 artiklassa vahvistettuihin velvollisuuksiin.
            
            
               ·Toissijaisuusperiaate
            
            
               Ehdotus kuuluu Euroopan unionin toiminnasta tehdyn sopimuksen 3 artiklan 1 kohdan d alakohdassa tarkoitettuun unionin yksinomaiseen toimivaltaan. Sen vuoksi siihen ei sovelleta toissijaisuusperiaatetta.
            
            
               ·Suhteellisuusperiaate
            
            
               Ehdotus on suhteellisuusperiaatteen mukainen seuraavasta syystä:
            
            
               Yhteinen kalastuspolitiikka on yhteinen koko unionille. SEUT-sopimuksen 43 artiklan 3 kohdan mukaan neuvoston tehtävänä on hyväksyä kalastusmahdollisuuksien vahvistamista ja jakamista koskevat toimenpiteet.
            
            
               Ehdotetussa neuvoston asetuksessa jaetaan kalastusmahdollisuudet jäsenvaltioille. Asetuksen (EU) N:o 1380/2013 16 artiklan 6 ja 7 kohdan ja 17 artiklan nojalla jäsenvaltiot voivat jakaa mainitut mahdollisuudet parhaaksi katsomallaan tavalla lippunsa alla purjehtiville aluksille. Jäsenvaltioilla on täten laaja liikkumavara päättää, millaisia sosiaalisia ja taloudellisia malleja ne valitsevat niille myönnettyjen kalastusmahdollisuuksien hyödyntämiseksi.
            
            
               Ehdotuksella ei ole uusia rahoitusvaikutuksia jäsenvaltioille. Neuvosto antaa tämän asetuksen vuosittain, ja sen täytäntöönpanemiseksi tarvittavat julkiset ja yksityiset resurssit ovat jo olemassa.
            
            
               ·Sääntelytavan valinta
            
            
               Ehdotettu sääntelytapa: asetus.
            
            
               Kyseessä on SEUT-sopimuksen 43 artiklan 3 kohtaan perustuva ja asetuksen (EU) N:o 1380/2013 16 artiklan mukainen kalastuksenhoitoa koskeva ehdotus.
            
            
               4.TALOUSARVIOVAIKUTUKSET
            
            
               Ehdotuksella ei ole vaikutuksia unionin talousarvioon.
            
            
               2017/0306 (NLE)
            
            
               Ehdotus
            
         
         
            
               NEUVOSTON ASETUS
            
            
               eräiden kalakantojen ja kalakantaryhmien Mustallamerellä sovellettavien kalastusmahdollisuuksien vahvistamisesta vuodeksi 2018
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               1)Perussopimuksen 43 artiklan 3 kohdassa määrätään, että neuvosto hyväksyy komission ehdotuksesta kalastusmahdollisuuksien vahvistamiseen ja jakamiseen liittyvät toimenpiteet.
            
            
               2)Euroopan parlamentin ja neuvoston asetuksessa (EU) N:o 1380/2013
                  6
                edellytetään, että säilyttämistoimenpiteet vahvistetaan ottaen huomioon käytettävissä olevat tieteelliset, tekniset ja taloudelliset lausunnot, mukaan lukien tarvittaessa tieteellis-teknis-taloudellisen kalastuskomitean (STECF) laatimat kertomukset.
            
            
               3)Neuvoston tehtävänä on hyväksyä Mustallamerellä sovellettavat kalastus- tai kalastusryhmäkohtaisten kalastusmahdollisuuksien vahvistamista ja jakamista koskevat toimenpiteet sekä tarvittaessa tietyt niihin toiminnallisesti liittyvät edellytykset. Asetuksen (EU) N:o 1380/2013 16 artiklan 1 ja 4 kohdassa säädetään, että kalastusmahdollisuudet olisi jaettava jäsenvaltioille niin, että taataan kunkin jäsenvaltion kalastustoiminnan suhteellinen vakaus kunkin kalakannan tai kalastuksen osalta, ja mainitun asetuksen 2 artiklan 2 kohdassa vahvistettujen yhteisen kalastuspolitiikan tavoitteiden mukaisesti.
            
            
               4)Välimeren yleinen kalastuskomissio (GFCM) hyväksyi 41. vuosikokouksessaan vuonna 2017 suosituksen GFCM/40/2017/4 piikkikampelan kalastusta maantieteellisellä osa-alueella 29 (Mustameri) koskevasta monivuotisesta hoitosuunnitelmasta. Suosituksessa vahvistetaan piikkikampelan suurin sallittu saalis kahdeksi vuodeksi (2018–2019) ja jaetaan väliaikaiset kiintiöt. Kyseinen toimenpide olisi saatettava osaksi unionin lainsäädäntöä.
            
            
               5)Kalastusmahdollisuudet olisi vahvistettava saatavilla olevien tieteellisten lausuntojen perusteella sekä ottaen huomioon biologiset ja sosioekonomiset näkökohdat samalla, kun varmistetaan eri kalastussektorien välinen oikeudenmukainen kohtelu ja otetaan huomioon sidosryhmiä kuultaessa esitetyt kannanotot.
            
            
            
               6) Käytettävissä olevan STECF:n tieteellisen lausunnon mukaisesti on välttämätöntä säilyttää kalastuskuolevuus nykyisellä tasolla, jotta kilohailikannan kestävyys Mustallamerellä voidaan taata.
            
            
                7)Kilohailin kalastukseen sovelletaan asetuksen (EU) N:o 1380/2013 15 artiklan 1 kohdassa tarkoitettua purkamisvelvoitetta 1 päivästä tammikuuta 2015. Piikkikampelan kalastukseen sovelletaan asetuksen (EU) N:o 1380/2013 15 artiklan 1 kohdassa tarkoitettua purkamisvelvoitetta 1 päivästä tammikuuta 2017.
            
            
               8)Tässä asetuksessa vahvistettujen kalastusmahdollisuuksien käyttöön sovelletaan neuvoston asetusta (EY) N:o 1224/2009
                  7
                ja erityisesti sen 33 artiklaa, joka koskee saaliiden kirjaamista, ja 34 artiklaa, joka koskee kalastusmahdollisuuksien loppuun käyttämistä koskevien tietojen ilmoittamista. Sen vuoksi on tarpeen täsmentää koodit, joita jäsenvaltioiden on käytettävä lähettäessään komissiolle tietoja tämän asetuksen soveltamisalaan kuuluvien kantojen puretuista saaliista.
            
            
               8)Neuvoston asetuksen (EY) N:o 847/96
                  8
                2 artiklan mukaisesti on määriteltävä kannat, joihin sovelletaan siinä tarkoitettuja eri toimenpiteitä.
            
            
               9)Piikkikampelakannan osalta olisi toteutettava lisää korjaavia toimenpiteitä. Nykyisin kahden kuukauden ajan eli 15 päivästä huhtikuuta 15 päivään kesäkuuta sovellettavan kalastuskiellon pitäminen voimassa suojaisi edelleen kantaa piikkikampelan kutuaikana. Pyyntiponnistuksen hallinnointi ja kalastuspäivien rajoittaminen 180 päivään vuodessa vaikuttaisi myönteisesti piikkikampelakannan säilymiseen.
            
            
                 10)Jotta kalastustoiminta ei keskeytyisi ja turvattaisiin unionin kalastajien toimeentulo, on tarpeen sallia kyseiset kalastukset Mustallamerellä 1 päivästä tammikuuta 2018. Asian kiireellisyyden vuoksi tämän asetuksen olisi tultava voimaan välittömästi sen jälkeen, kun se on julkaistu.
            
            
               11)Kalastusmahdollisuuksia käytettäessä olisi kaikilta osin noudatettava sovellettavaa unionin lainsäädäntöä,
            
            
               ON HYVÄKSYNYT TÄMÄN ASETUKSEN:
            
         
         
            
               I LUKU
                  Kohde, soveltamisala ja määritelmät
            
            
               1 artikla
               Kohde
            
            
               Tässä asetuksessa vahvistetaan Bulgarian ja Romanian lippujen alla purjehtivien unionin kalastusalusten käytettävissä olevat kalastusmahdollisuudet vuodeksi 2018 seuraaville kannoille:
            
            
               a) kilohaili (Sprattus sprattus) Mustallamerellä;
            
            
               b) piikkikampela (Psetta maxima) Mustallamerellä.
            
            
               2 artikla
               Soveltamisala
            
            
               Tätä asetusta sovelletaan Mustallamerellä toimiviin Bulgarian tai Romanian lipun alla purjehtiviin unionin kalastusaluksiin.
            
            
               3 artikla
               Määritelmät
            
            
               Tässä asetuksessa tarkoitetaan
            
            
               a)’GFCM:llä’ Välimeren yleistä kalastuskomissiota;
            
            
               b)’Mustallamerellä’ Euroopan parlamentin ja neuvoston asetuksen (EU) N:o 1343/2011
                  9
                liitteessä I määriteltyä maantieteellistä osa-aluetta 29;
            
            
               c)’kalastusaluksella’ alusta, joka on varustettu meren elollisten luonnonvarojen kaupallista hyödyntämistä varten;
            
            
               d)’unionin kalastusaluksella’ jonkin jäsenvaltion lipun alla purjehtivaa ja unionissa rekisteröityä kalastusalusta;
            
            
               e)
                     ’kannalla’ tietyllä kalastuksenhoitoalueella esiintyvää meren elollista luonnonvaraa;
            
            
               f)’unionin autonomisella kiintiöllä’ saalisrajaa, joka myönnetään unionin kalastusaluksille, jos sovittua suurinta sallittua saalista (TACia) ei ole;
            
            
               g)’analyyttisellä kiintiöllä’ unionin autonomista kiintiötä, jonka osalta on käytettävissä analyyttinen arvio.
            
            
               II LUKU
                  Kalastusmahdollisuudet 
            
            
               4 artikla
               Kalastusmahdollisuuksien jakaminen
            
            
               1. Unionin autonominen kilohailin kiintiö, kiintiön jakaminen jäsenvaltioiden kesken ja tarvittaessa siihen toiminnallisesti liittyvät edellytykset vahvistetaan liitteessä.
            
            
               2. Unionin vesillä unionin kalastusaluksiin sovellettava piikkikampelan TAC ja sen jakaminen jäsenvaltioiden kesken ja tarvittaessa siihen toiminnallisesti liittyvät edellytykset vahvistetaan liitteessä.
            
         
         
            
               5 artikla
               Jakamista koskevat erityiset säännökset
            
            
               Tässä asetuksessa vahvistettu kalastusmahdollisuuksien jakaminen jäsenvaltioiden kesken ei rajoita seuraavien soveltamista:
            
            
               a)asetuksen (EU) N:o 1380/2013 16 artiklan 8 kohdan nojalla tehtävät vaihdot;
            
            
               b)asetuksen (EY) N:o 1224/2009 37 artiklan nojalla tehtävät alentamiset ja uudelleen jakamiset;
            
            
               c)asetuksen (EY) N:o 1224/2009 105 ja 107 artiklan nojalla tehtävät alentamiset.
            
            
            
            
               6 artikla
            
            
               Piikkikampelaan kohdistuvan pyyntiponnistuksen hallinnointi
            
            
            
               Unionin kalastusaluksilla, joilla on lupa kalastaa piikkikampelaa Mustallamerellä, saa olla aluksen suurimmasta pituudesta riippumatta enintään 180 kalastuspäivää vuodessa.
            
            
            
               III LUKU
                  Loppusäännökset
            
            
               7 artikla
               Tietojen toimittaminen
            
            
               Kun jäsenvaltiot lähettävät komissiolle pyydettyjen kantojen purettujen saaliiden määriin liittyviä tietoja asetuksen (EY) N:o 1224/2009 33 ja 34 artiklan mukaisesti, niiden on käytettävä tämän asetuksen liitteessä esitettyjä kantojen koodeja.
            
            
               8 artikla
               Voimaantulo
            
            
               Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
            
               Sitä sovelletaan 1 päivästä tammikuuta 2018.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Done at Brussels,
            
         
         
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        Neuvoston asetus (EY) N:o 847/96, annettu 6 päivänä toukokuuta 1996, TACien ja kiintiöiden vuotuiseen hallinnoimiseen liittyvien lisäedellytysten käyttöönottamisesta (EYVL L 115, 9.5.1996, s. 3).
               
               
                  
                     (2)
                  
                        EUVL L 352, 23.12.2016, s. 26.
               
               
                  
                     (3)
                  
                        EUVL L 78, 20.3.2013, s. 1.
               
               
                  
                     (4)
                  
                        Ks. http://www.fao.org/gfcm/meetings/blackseaconference2016/en/
               
               
                  
                     (5)
                  
                        Ks. http://www.fao.org/gfcm/reports/statutory-meetings/detail/en/c/454522/
               
               
                  
                     (6)
                  
                        Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).
               
               
                  
                     (7)
                  
                        Neuvoston asetus (EY) N:o 1224/2009, annettu 20 päivänä marraskuuta 2009, yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta (EUVL L 343, 22.12.2009, s. 1).
               
               
                  
                     (8)
                  
                        Neuvoston asetus (EY) N:o 847/96, annettu 6 päivänä toukokuuta 1996, TACien ja kiintiöiden vuotuiseen hallinnoimiseen liittyvien lisäedellytysten käyttöönottamisesta (EYVL L 115, 9.5.1996, s. 3).
               
               
                  
                     (9)
                  
                        Euroopan parlamentin ja neuvoston asetus (EU) N:o 1343/2011, annettu 13 päivänä joulukuuta 2011, eräistä kalastusta koskevista säännöksistä GFCM:n (Välimeren yleisen kalastuskomission) sopimusalueella ja kalavarojen kestävää hyödyntämistä koskevista hoitotoimenpiteistä Välimerellä annetun neuvoston asetuksen (EY) N:o 1967/2006 muuttamisesta (EUVL L 347, 30.12.2011, s. 44).
               
            
      
    ---documentbreak--- 
      
         
               EUROOPAN KOMISSIO
            Bryssel21.11.2017
            COM(2017) 672 final
            LIITE
            asiakirjaan
            Ehdotus neuvoston asetukseksi
            eräiden kalakantojen ja kalakantaryhmien Mustallamerellä sovellettavien kalastusmahdollisuuksien vahvistamisesta vuodeksi 2018
            
               
         
         
            
               LIITE
            
            
                     
                        Laji:
                     
                  
                  
                     
                        Kilohaili
                     
                  
                  
                     
                  
                  
                     
                        Alue:
                     
                  
                  
                     
                        Unionin vedet Mustallamerellä
                     
                  
                  
                     
                  
               
                     
                  
                  
                     
                        Sprattus sprattus
                     
                  
                  
                     
                  
                  
                     
                        (SPR/F37.4.2.C)
                     
                  
               
                     
                        Bulgaria
                     
                  
                  
                     
                  
                  
                     
                        8 032,50 
                     
                  
                  
                     
                        Analyyttinen kiintiö
                     
                     
                        Asetuksen (EY) N:o 847/96 3 artiklaa ei sovelleta
                     
                     
                        Asetuksen (EY) N:o 847/96 4 artiklaa ei sovelleta.
                     
                     
                  
               
                     
                        Romania
                     
                  
                  
                     
                  
                  
                     
                        3 442,50
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Unioni
                     
                  
                  
                     
                  
                  
                     
                        11 475
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        Ei sovelleta / Ei sovittu  
                     
                  
                  
                     
                  
                  
                     
                  
               
            
            
                     
                        Laji:
                     
                  
                  
                     
                        Piikkikampela
                     
                  
                  
                     
                        Alue:
                     
                  
                  
                     
                        Unionin vedet Mustallamerellä
                     
                  
               
                     
                  
                  
                     
                        Psetta maxima
                     
                  
                  
                     
                  
                  
                     
                        (TUR/F37.4.2.C)
                     
                  
                  
                     
                  
                  
                     
                  
                  
                     
                  
               
                     
                        Bulgaria
                     
                  
                  
                     
                        57
                     
                  
                  
                     
                  
                  
                     
                        Analyyttinen TAC 
                     
                     
                        Asetuksen (EY) N:o 847/96 3 artiklaa ei sovelleta
                     
                     
                        Asetuksen (EY) N:o 847/96 4 artiklaa ei sovelleta.
                     
                     
                  
               
                     
                        Romania
                     
                  
                  
                     
                        57 
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Unioni
                     
                  
                  
                     
                        114
                     
                  
                  
                     
                        (*)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                                     644 
                     
                  
                  
                     
                  
               
                     
                        _________
                     
                  
                  
                     
                  
                  
                     
                  
                  
                     
                  
               
                     
                         (*)
                              Kalastus, mukaan lukien jälleenlaivaaminen, alukselle ottaminen, purkaminen ja ensimyynti, on kielletty 15.4.–15.6.2018.